[{"text_idx": "#000000", "text": "Tehtud! Veetsime eilse pa\u0308eva 38-kraadises kuumuses metsas muistseid maiade templeid pidi ronides. Oli fu\u0308u\u0308siliselt raske ja see kuumus va\u0308ga kurnav, aga asi oli igas mo\u0303ttes seda va\u0308a\u0308rt ja pa\u0308rast siin siis pildid ka. Na\u0308gime ko\u0303iki neid templeid ja altareid, kus eriti verejanuliste jumalate meeleheaks inimestelt sydameid ja ma ei tea mis kehaosasid veel va\u0308lja vo\u0303i kyljest a\u0308ra lo\u0303igati, et loodus lokkaks ja po\u0303llud kannaks vilja ja naised saaks ko\u0303ik kymneid lapsi jne. Muidugi na\u0308gime ka muud, nt vanu elamuid vo\u0303i siis pigem seda, mis neist praeguseks ja\u0308rgi on, astroloogilist kompleksi jne. Kuna Tikal asub looduskaitsealal, siis elab seal yhtlasi ka palju erinevaid linde ja loomi, na\u0308gime ahve, mingisugust pesukarulaadset looma, kelle nimi mul hetkel ei meenu, tuukaneid (need ha\u0308sti suure va\u0308rvilise nokaga)."}, {"text_idx": "#000001", "text": "Pa\u0308rast metsast tagasi jo\u0303udes puhkasime siin oma majutuskohas ja\u0308rve kaldal, tegime mo\u0303ned dringid, vaatasime pa\u0308ikeseloojangut ja mo\u0303nulesime niisama. Ta\u0308na aga ongi juba viimane reisipa\u0308ev ja homme algab pikk tee koju. Vo\u0303tame ta\u0308na rahulikult, la\u0308hme jalutame la\u0308bi oma ku\u0308la ja Florese linna, ostame ehk midagi koju kaasa ja o\u0303htul naudime oma Brenda kypsetatud ho\u0303rgutisi siin. Nyyd siis need pildid ka."}, {"text_idx": "#000002", "text": "More seks than tervis \ud83d\ude02"}, {"text_idx": "#000003", "text": "Meil on nu\u0308u\u0308d blogimisega va\u0308ike paus sisse ja\u0308a\u0308nud, elu lihtsalt kulges omasoodu, puhkasime oma metsas, suhtlesime erinevate huvitavate inimestega, vo\u0303tsime veidi napsu, tegime pikki jalutuska\u0308ike ja juba tavapa\u0308raselt polnud meil pool ajast elektrit ka, na\u0308iteks eile plaanisin blogida, aga voolu polnud terve o\u0303htu. Teavitame, et meil seega ikka ko\u0303ik ko\u0303ige paremas korras."}, {"text_idx": "#000004", "text": "Alustuseks kohe selle pealkirja kohta - ei me ei tegele siin aktiivse seksimisega \ud83d\ude02 Selle pealkirja panin seepa\u0308rast, et kohtasime eile u\u0308hte Guatemala meest, kes teadis Eestit ja oskas kenasti \u201cTerviseks\u201d ho\u0303isata, sest ta to\u0308o\u0308tab giidina ja teeb koosto\u0308o\u0308d mingi Eesti reisikorraldajaga, ei ma\u0308leta hetkel, kellega just. Ja tema kilkas meile ro\u0303o\u0303msalt ka lahkumisel\u201cterviseks\u201d ja lisas, et \u201cMore seks than tervis!\u201d Prioriteedid inimesel selged \ud83d\ude0a"}, {"text_idx": "#000005", "text": "Vahepeal o\u0308o\u0308bisime oma tuttavas vihmametsas Rio Dulce ja Livingstoni vahel. Kliima on u\u0308litroopiline, igal o\u0308o\u0308sel sadas o\u0308o\u0308 la\u0308bi paduvihma ja pa\u0308eval 30 kraadi sooja, ko\u0303ik niiske ja lokkav. Puhkasime niisama oma vo\u0303rkkiikedes jo\u0303e kaldal ja vaatasime elu rahulikult mo\u0308o\u0308da kulgemas, o\u0303htuti aga tutvusime paljude teiste meiesuguste ra\u0308nduritega. Eile vo\u0303tsime paadi la\u0308himasse linna Livingstoni ja tegime seal mo\u0308o\u0308da randa pika jalgsimatka metsas asuvate koskede juurde. See matk oli mu jaoks ku\u0308ll u\u0308ks selle reisi parimaid elamusi, ka\u0308isime la\u0308bi kohalike ku\u0308lade, mo\u0308o\u0308da inimtu\u0308hje liivarandu, kus olid ainult linnud ja lopsakas lokkav loodus, kookospalmid...nagu postkaardil. Pa\u0308rast pildid ka. Kokku tuli vist mingi 18 kilomeetrit ka\u0308imist."}, {"text_idx": "#000006", "text": "Ta\u0308na aga oli aeg so\u0303ita bussiga natuke po\u0303hja poole, Florese nimelisse linna, kuna siin on muidugi niisama ka ilus, aga siit la\u0308hme homme avastama Guatemala suurimat vaatamisva\u0308a\u0308rsust Tikali, iidset maia indiaanlaste templikompleksi dz\u030cunglis. Majutume u\u0308hes va\u0308ga lahedas ku\u0308lalistemajas, mille omanik on u\u0308ks eriti tore mees Oklahomast ja tema kohalik naine. Neil on siin nii nunnult asjad organiseeritud, na\u0308iteks o\u0303htuso\u0308o\u0308k tuleb paar tundi varem tellida ja siis u\u0308ks kohalik ku\u0308lanaine Brenda kokkab ja toob kohale...me siin siis menu\u0308u\u0308st tellisime ja selle peale naine helistas sellele Brendale a la \u201c kuule mul siin u\u0308hed siin tellisid seda sealiha sul on seda ikka veel, et saad teha?\u201d \ud83d\ude02 Brenda vastu, et jaa jaa panen panni tulele."}, {"text_idx": "#000007", "text": "Hetkel nu\u0308u\u0308d siin ootamegi seda o\u0303htuso\u0308o\u0308ki ja laen vahepealsest metsaelust ja meie rannamatkast mo\u0303ned pildid ka. Uued uudised vast homme."}, {"text_idx": "#000008", "text": "U\u0308leeile liikusime sisuliselt riigi teise otsa, Atitlani ja\u0308rve a\u0308a\u0308rest Kariibi mere rannikule. Ma\u0308letan, et eelmine kord seda teed so\u0303ites la\u0308ks meil hullult palju aega, kuna oli mingi tsiklimeeste maraton. Seekord polnud midagi ja ma olin juba lootusrikas, et saame ka\u0308rmelt kohale, aga muidugi la\u0308ks ikka nii nagu alati st kokku la\u0308ks 9 tundi. Teel oli vahepeal seisakuid, sest u\u0308hes kohas oli u\u0308ks tsiklimees end surnuks so\u0303itnud, edasi rannikule la\u0308hemale jo\u0303udes aga algasid rekkate kolonnid ja tee-ehitused. Carretera Atlantico ehk see ookeani a\u0308a\u0308rde viiv tee viib u\u0308htlasi ka Hondurase piirile ja Puerto Barrios nimelisse sadamalinna, kuhu need rekkad ilmselt ko\u0303ik suundusid ja tee umbe to\u0303mbasid."}, {"text_idx": "#000010", "text": "Ta\u0308na liikusime paadiga mo\u0308o\u0308da jo\u0303ge 30 km edasi ranniku poole ja o\u0308o\u0308bime siin samuti metsas, looduse keskel. Homme aga la\u0308hme kolame pa\u0308ris rannikul ja Livingstonis, mis on omamoodi veidraks linnaks kujunenud, sest inimesed elavad seal ju ta\u0308ies eraldatuses ilma maanteeu\u0308henduseta. Aga see siis juba homme. Praegu pildid meie metsaelust."}, {"text_idx": "#000011", "text": "A ma parem ei aja siin rumalat purjus inimese juttu rohkem vaid pigem siis juba homme pohmellis iniese juttu. Me olime ta\u0308na pa\u0308ev otsa teel, buss so\u0303itis 6 tunni asemel 9 tundi, na\u0308gime kahjuks u\u0308ht end teel surnuks so\u0303itnud tsiklimeest, lo\u0303putuid liiklusummikuid jne, aga lo\u0303puks jo\u0303udsime kohale ja nohhh...eee...margaritad olid odavad ja suured jne. Homme pikemalt. Seinteta elamisest ka siis homme. Praegu siis mo\u0303ned niisama pildid. Aa ja elagu Eesti! Ikkagi EV aastapa\u0308eva puhul, ega me siin mingid niisama alkohoolikud ei ole."}, {"text_idx": "#000012", "text": "Ja pealkiri on meil selline seepa\u0308rast, et me sattusime napsutama kohas nimega Sundog Cafe, millel oli eraldi juures ma\u0308rge, et dogs allowed."}, {"text_idx": "#000013", "text": "Homme varahommikul kell 4 on meil organiseeritud buss Kariibi mere ranniku poole Rio Dulce nimelisse linnakesse. Seal o\u0308o\u0308bime 3 o\u0308o\u0308d metsas ja vaatame, mis me veel teeme. Oma varahommikuse reisi jaoks aga veetsime suurema osa ta\u0308nasest pa\u0308evast chicken busidega teel olles, liikusime oma ja\u0308rve a\u0308a\u0308rest ta\u0308naseks o\u0303htuks Antiguasse tagasi."}, {"text_idx": "#000014", "text": "Kirsti sai ilma Xanaxita hakkama ja taevas (ega kuskil mujal peale Antigua) me ka veel pole. Bussid olid u\u0308lerahvastatud ja logud nagu ikka, aga see juba tavaline. Lisan mo\u0303ned pildid ka, et oleks aimu, millest u\u0308ldse jutt, kui siin chicken busidest pajatan. Midagi muud erakordset peale teel olemise ta\u0308na ei toimunudki, seega pikka juttu pole, lihtsalt pildid. Homme juhtub juba rohkem, kuna so\u0303idame sisuliselt riigi teise otsa ja na\u0308eme hoopis teistsuguseid inimesi, loodust, loomi jne. Sellest siis aga juba edaspidi."}, {"text_idx": "#000015", "text": "Siin esiteks meie viimane hommikuso\u0308o\u0308k Atitlani ja\u0308rve a\u0308a\u0308res."}, {"text_idx": "#000016", "text": "Ja selline oli meie bussireis"}]